Príloha č. 1

Doložka vybraných vplyvov

	1. Základné údaje

	Názov materiálu

	Návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa mení a dopĺňa zákon č. 423/2015 Z. z. o štatutárnom audite a o zmene a doplnení zákona 
č. 431/2002 Z. z. o účtovníctve v znení neskorších predpisov v znení neskorších predpisov.


	Predkladateľ (a spolupredkladateľ)

	Ministerstvo financií Slovenskej republiky.


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
Navrhovaný právny predpis je transpozíciou článkov 1 až 3 smernice Európskeho parlamentu a Rady (EÚ) 2026/470 z 24. februára 2026, ktorou sa menia smernice 2006/43/ES, 2013/34/EÚ, (EÚ) 2022/2464 a (EÚ) 2024/1760, pokiaľ ide o určité požiadavky na vykazovanie informácií o udržateľnosti podnikov a určité požiadavky na náležitú starostlivosť podnikov v oblasti udržateľnosti, ktoré sa týkajú oblasti vykazovania informácií o udržateľnosti (ďalej len „smernica (EÚ) 2026/470“).


	Termín začiatku a ukončenia PPK
	II. štvrťrok 2026

	Predpokladaný termín predloženia na pripomienkové konanie
	II. štvrťrok 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	III. štvrťrok 2026

	

	2. Definovanie problému

	Prijatím smernice (EÚ) 2026/470 sa upravili veľkostné podmienky pre obchodné spoločnosti, ktorým vyplýva povinnosť vykazovania informácií o udržateľnosti, čím sa zníži počet povinných osôb a rozsah vykazujúcich materských účtovných jednotiek. Smernicou (EÚ) 2026/470 sa tiež zavádzajú ochranné opatrenia pre obchodné spoločnosti spadajúce do kategórie tzv. chránených účtovných jednotiek, ktoré síce nemajú povinnosť vykazovania, avšak spadajú do hodnotového reťazca vykazujúcej účtovnej jednotky. Účelom týchto opatrení je chrániť tieto menšie obchodné spoločnosti pred neprimeranými požiadavkami vykazujúcich účtovných jednotiek, čo sa prejaví aj na znížení ich administratívnej a finančnej záťaže. Zároveň sa v čl. I smernice (EÚ) 2026/470 upravili požiadavky pre registráciu audítorov a audítorských spoločností z tretích štátov v nadväznosti na výkon uistenia v oblasti vykazovania informácií o udržateľnosti. 
V nadväznosti na infláciu za posledné roky sa navrhuje úprava výšky príspevkov a poplatkov platených Úradu pre dohľad nad výkonom auditu súvisiacich s kombinovaným financovaním úradu z viacerých zdrojov s cieľom zabezpečiť jeho nezávislosť a zároveň podporiť plnenie jeho úloh. Okrem toho v dôsledku zníženia požiadaviek na vykazovanie informácií o udržateľnosti ako aj zníženia počtu subjektov s povinnosťou vykazovania sa navrhuje zníženie počtu hodín sústavného vzdelávania v oblasti udržateľnosti ako aj počtu hodín praktickej odbornej prípravy v oblasti udržateľnosti pre štatutárnych audítorov uchádzajúcich sa o licenciu pre oblasť udržateľnosti.

	3. Ciele a výsledný stav

	Cieľmi pripravovaného návrhu zákona sú:
· v zákone č. 431/2002 Z. z. o účtovníctve v znení neskorších predpisov (ďalej len „zákon o účtovníctve“) zníženie administratívnej záťaže v oblasti vykazovania informácií o udržateľnosti, a to v nadväznosti najmä na
· významné zníženie rozsahu účtovných jednotiek s povinnosťou vykazovania informácií o udržateľnosti, 
· zavedenie ochranných opatrení týkajúcich sa obmedzenia poskytovania informácií pre účtovné jednotky, ktoré sú v hodnotovom reťazci vykazujúcich podnikov, ale neprekračujú počet zamestnancov 1 000,
· v zákone č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov v znení neskorších predpisov (ďalej len „zákon o štatutárnom audite“) najmä
· zavedenie prechodného obdobia pre registráciu audítorov a audítorských spoločností z tretích štátov v nadväznosti na požiadavky smernice (EÚ) 2026/470 týkajúce sa uistenia v oblasti vykazovania informácií o udržateľnosti, 
· úpravy vyplývajúce z aplikačnej praxe, napríklad v zákone o štatutárnom audite úprava výšky poplatkov platených Úradu pre dohľad nad výkonom auditu vybranými subjektmi verejného záujmu, subjektmi osobitného významu podľa § 2 ods. 15 písm. f) prvého bodu zákona o štatutárnom audite a úprava výšky ročného registračného poplatku plateného  štatutárnymi audítormi a audítorskými spoločnosťami, v dôsledku vplyvu inflácie za posledné roky.
· zníženie počtu hodín praktickej odbornej prípravy zameranej na oblasť uistenia v oblasti vykazovania informácií o udržateľnosti alebo iných služieb súvisiacich s udržateľnosťou a počtu hodín sústavného vzdelávania v oblasti udržateľnosti zároveň zodpovedá aj zrušeniu zjednodušených štandardov a sektorovo špecifických štandardov v oblasti vykazovania informácií o udržateľnosti v nadväznosti na čl. 2 ods. 6 a 7 smernice (EÚ) 2026/470 a očakávanej výraznej revízii ESRS štandardov, v dôsledku ktorej dôjde k významnému zníženiu počtu vykazovaných informácií, ktoré sú predmetom uistenia.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
obchodné spoločnosti vrátane bánk, poisťovní a zaisťovní s čistým obratom presahujúcim 450 mil. eur a s priemerným prepočítaným počtom zamestnancov viac ako 1000, 
dcérske účtovné jednotky a organizačné zložky (s čistým obratom nad 200 mil. eur) zahraničného konečného materského subjektu (s čistým obratom v EÚ nad 450 mil. eur),
štatutárni audítori s licenciou pre oblasť udržateľnosti, audítorské spoločnosti vykonávajúce štatutárny audit v subjekte verejného záujmu alebo v subjekte osobitného významu, audítori a audítorské spoločnosti z tretích štátov, subjekty verejného záujmu a subjekty osobitného významu uvedené v § 68 ods. 3 zákona o štatutárnom audite, Úrad pre dohľad nad výkonom auditu – podľa zákona o štatutárnom audite

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Žiadne.

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Zachovanie súčasného stavu by znamenalo administratívnu záťaž a náklady pre obchodné spoločnosti, ktoré už predkladanie informácií o udržateľnosti nemusia uvádzať vo výročnej správe, ak neprekračujú veľkostné podmienky podľa smernice (EÚ) 2026/470. Zároveň zachovanie súčasného stavu znamená netransponovanie smernice. 
Úrad pre dohľad nad výkonom auditu má kombinované financovanie z viacerých zdrojov s cieľom zabezpečiť potrebnú nezávislosť a zároveň podporiť plnenie jeho úloh ako orgánu dohľadu nad audítorskou profesiou. Vzhľadom na infláciu za posledné roky sa navrhuje úprava výšky ročného príspevku a ročného registračného poplatku, ktorých hodnota nebola od prijatia zákona o štatutárnom audite v roku 2015 menená. Navýšenie sumy poplatkov o 10 % ich súčasnej hodnoty je pod úrovňou celkového rastu inflácie za roky 2015 – 2025, nakoľko len v roku 2022 bola miera inflácie až 12,8 %.
Neznížením počtu hodín praktickej odbornej prípravy zameranej na oblasť uistenia v oblasti vykazovania informácií o udržateľnosti alebo iných služieb súvisiacich s udržateľnosťou a počtu hodín sústavného vzdelávania v oblasti udržateľnosti by sa  nereagovalo na zmenu rozsahu účtovných jednotiek  s povinnosťou zabezpečiť, aby ich vykazovanie informácií o udržateľnosti podliehalo uisteniu štatutárnym audítorom resp. audítorskou spoločnosťou a ani na zmeny v oblasti štandardov vykazovania informácií o udržateľnosti (zrušenie zjednodušených štandardov a sektorovo špecifických štandardov v oblasti vykazovania informácií o udržateľnosti v nadväznosti na čl. 2 ods. 6 a 7 smernice (EÚ) 2026/470), čím by požiadavky na počet hodín nezodpovedali zmeneným podmienkam v tejto oblasti.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                  ☐ Nie

Ak áno, uveďte, ktorých vplyvov podľa bodu 9 sa goldplating týka: 

	Článok 5 ods. 1 smernice (EÚ) 2026/470 - goldplating typu e)
V súlade s čl. 9 ods. 9 Legislatívnych pravidiel vlády ak návrh zákona upravuje právne vzťahy, ktoré sú viazané na začiatok opakujúceho sa časového obdobia, napríklad rozpočtový rok, účtovný rok, je potrebné navrhnúť, ak je to možné, deň nadobudnutia účinnosti takého návrhu zákona na začiatok príslušného obdobia. Navrhuje sa skoršia účinnosť ako je transpozičná lehota (19. marec 2027), a to 1. január 2027, 
v nadväznosti na smernicou (EÚ) 2026/470) ustanovený nový rozsah účtovných jednotiek s povinnosťou vykazovania informácií o udržateľnosti (čl. 2  ods. 4 a 5 smernice (EÚ) 2026/470)  vo výročnej správe už za účtovné obdobie začínajúce 1. januára 2027. Goldplating má pozitívny vplyv na dotknuté účtovné jednotky, keďže cieľom navrhovanej skoršej účinnosti je zabezpečiť pre tieto účtovné jednotky právnu istotu týkajúcu sa vzniku ich povinností.




	

	8. Preskúmanie účelnosti

	Komisia preskúma prijaté úpravy a správu uverejní do 30. apríla 2029 a potom každé tri roky a v prípade potreby sa k nej pripoja legislatívne návrhy. Komisia posúdi, či by sa mal rozsah pôsobnosti smernice upraviť aj na veľké podniky s čistým obratom nepresahujúcim 450 mil. eur a priemerným počtom zamestnancov nepresahujúcim 1000 počas účtovného roka, ako aj o podniky z tretích krajín ktoré priamo pôsobia na vnútornom trhu Únie  bez dcérskeho podniku alebo pobočky na území Únie. K tomu uverejní správu do 30. apríla 2031 a potom každé tri roky a vo vhodných prípadoch sa k nej pripoja legislatívne návrhy.
V nadväznosti na zistenia Komisie Ministerstvo financií SR do roku 2032 preskúma úpravu v oblasti vykazovania informácií o udržateľnosti vrátane fungovania ochrany subjektov v hodnotovom reťazci a dopady zmien v oblasti registrácie a poplatkov podľa zákona o štatutárnom audite. 

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	[bookmark: _Hlk227069927]Vplyv na rozpočet verejnej správy vyplýva z návrhu navýšenia ročných príspevkov podľa § 68 ods. 3 zákona o štatutárnom audite, ktoré platia subjekty verejného záujmu a subjekty osobitného významu. Ide o vplyv zvýšenia príjmov Úradu pre dohľad nad výkonom auditu a zároveň zvýšenia výdavkov subjektov verejnej správy, ktorými sú: Exportno-importná banka Slovenska, Slovenská záručná a rozvojová banka, a. s., Železnice Slovenskej republiky, Národná diaľničná spoločnosť, a. s., Železničná spoločnosť Slovensko, a. s. a Dopravný podnik Bratislava, akciová spoločnosť.  
Vplyv na podnikateľské prostredie je pozitívny vzhľadom na zmenu kritérií pre povinnosť vykazovania informácií o udržateľnosti, t. j. zníži sa počet subjektov s touto povinnosťou. Navrhuje sa zníženie počtu hodín sústavného vzdelávania v oblasti udržateľnosti podľa § 31 ods. 2 zákona o štatutárnom audite, ktorý sú štatutárni audítori s licenciou pre oblasť udržateľnosti povinní absolvovať. Toto zníženie počtu hodín prispeje k zhodnoteniu úspor a nákladov štatutárnych audítorov, ktorých sa dotkne regulácia povinného vzdelávania a zníženia počtu hodín praktickej odbornej prípravy zameranej na oblasť uistenia v oblasti vykazovania informácií o udržateľnosti alebo iných služieb súvisiacich s udržateľnosťou a počtu hodín sústavného vzdelávania v oblasti udržateľnosti zároveň zodpovedá aj zrušeniu zjednodušených štandardov a sektorovo špecifických štandardov v oblasti vykazovania informácií o udržateľnosti v nadväznosti na čl. 2 ods. 6 a 7 smernice (EÚ) 2026/470 a očakávanej výraznej revízii ESRS štandardov, v dôsledku ktorej dôjde k významnému zníženiu počtu vykazovaných informácií, ktoré sú predmetom uistenia. V dôsledku zavedenia ochranných opatrení sa očakáva pozitívny vplyv týkajúci sa zníženia administratívnej a finančnej záťaže subjektov v hodnotovom reťazci vykazujúcej účtovnej jednotky, ktorý z dôvodu absencie počtu týkajúcich sa subjektov nie je možné kvantifikovať.
Zároveň sa prejaví aj negatívny vplyv na podnikateľské prostredie, a to z dôvodu zvýšenia ročného príspevku, ktorý platia vybrané subjekty verejného záujmu a subjekty osobitného významu a ročného registračného poplatku, ktorý platia štatutárni audítori a audítorské spoločnosti vykonávajúce štatutárny audit v subjekte verejného záujmu alebo v subjekte osobitného významu Úradu pre dohľad nad výkonom auditu.
Vplyv na životné prostredie uvádzame ako žiadny z dôvodu, že návrh zákona nemení priame environmentálne povinnosti, ani neustanovuje opatrenia s bezprostredným dopadom na jednotlivé zložky životného prostredia.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
Ing. Ingrid Šalkovičová
02/5958 3484, ingrid.salkovicova@mfsr.sk
Ministerstvo financií Slovenskej republiky

	12. Zdroje

	Register účtovných závierok, Úrad pre dohľad nad výkonom auditu

	13. Stanovisko Komisie na posudzovanie vybraných vplyvov z PPK č. 085/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
K doložke vybraných vplyvov
Komisia žiada v doložke vybraných vplyvov upraviť a doplniť bod 2. Definovanie problému, bod 5. Alternatívne riešenia a bod 8. Preskúmanie účelnosti.
Odôvodnenie: Časť 2. Definovanie problému Komisia považuje za príliš úzku a žiada ju dopracovať. Súčasné znenie sa obmedzuje najmä na zmenu veľkostných podmienok pre povinné vykazovanie informácií o udržateľnosti a na úpravu registrácie audítorov a audítorských spoločností z tretích štátov, avšak nezachytáva dostatočne ďalšie vecné dôvody návrhu zákona. Z predkladacej a dôvodovej správy pritom vyplýva, že materiál rieši aj neprimeranú administratívnu záťaž pri vykazovaní informácií o udržateľnosti, potrebu ochranných opatrení pre subjekty v hodnotovom reťazci s počtom zamestnancov do 1 000 a úpravy vyplývajúce z aplikačnej praxe v zákone o štatutárnom audite.
Časť 5. Alternatívne riešenia Komisia považuje za nedostatočne spracovanú a žiada ju dopracovať. Samotné konštatovanie, že neboli identifikované žiadne alternatívne riešenia, Komisia nepovažuje za postačujúce, najmä keď návrh zákona neobsahuje iba čisto transpozičné ustanovenia, ale aj úpravy vyplývajúce z aplikačnej praxe, napríklad v oblasti príspevkov a poplatkov podľa zákona o štatutárnom audite. Komisia žiada preto aspoň stručne vysvetliť, prečo pri týchto vnútroštátnych úpravách neboli zvažované iné možnosti riešenia.
Súčasné znenie časti 8. Preskúmanie účelnosti sa v zásade obmedzuje len na odkaz na budúce preskúmania zo strany Európskej komisie, čo Komisia nepovažuje za postačujúce z hľadiska vnútroštátneho preskúmania účinnosti a účelnosti predkladaného materiálu. Komisia preto žiada doplniť konkrétny rámec vnútroštátneho preskúmania, vrátane termínu a vecných kritérií, napríklad vo vzťahu k reálnemu zníženiu administratívnej záťaže, zníženiu počtu povinných vykazujúcich subjektov, praktickému fungovaniu ochrany subjektov v hodnotovom reťazci a dopadom zmien v oblasti registrácie a poplatkov podľa zákona o štatutárnom audite.
Vyhodnotenie pripomienky: 
Doložka vybraných vplyvov bola dopracovaná v zmysle pripomienky.

K vplyvom na podnikateľské prostredie
Komisia žiada predkladateľa, aby v Analýze vplyvov na podnikateľské prostredie, 
v časti 3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov, podrobne opísal spôsob výpočtu úspor a nákladov ku každej regulácii.
Odôvodnenie: V zmysle metodického postupu je potrebné v časti 3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov uviesť doplňujúce informácie ku každej regulácii samostatne, aby bolo možné skontrolovať spôsob a správnosť výpočtov. Taktiež je potrebné uviesť aj jednotlivé zdroje dát, ktoré boli na výpočty použité, čo sa v tomto prípade týka najmä počtu dotknutých subjektov. Zároveň Komisia odporúča predkladateľovi uviesť všetky relevantné, resp. podrobné informácie o reguláciách, ktoré by prispeli k zhodnoteniu úspor a nákladov. Uvedené bližšie informácie Komisia odporúča doplniť aj do doložky vybraných vplyvov v sekcii 10. Poznámky.
Vyhodnotenie pripomienky:
Analýza vplyvov na podnikateľské prostredie v časti 3.1.3.  a doložka vybraných vplyvov boli dopracované v zmysle pripomienky.

K vplyvom na životné prostredie
K vyhodnoteniu vplyvov na životné prostredie Komisia navrhuje doplniť vecné odôvodnenie.
Odôvodnenie: Hoci pri predloženom materiáli možno záver o absencii priamych vplyvov na životné prostredie považovať za obhájiteľný, keďže návrh zákona upravuje najmä rozsah a pravidlá vykazovania informácií o udržateľnosti a pravidlá v oblasti štatutárneho auditu, doložka vybraných vplyvov túto skutočnosť nijako bližšie nevysvetľuje. Vzhľadom na to, že vykazovanie informácií o udržateľnosti zahŕňa aj environmentálne aspekty, Komisia žiada aspoň stručne doplniť, že návrh zákona nemení priame environmentálne povinnosti, ani neustanovuje opatrenia s bezprostredným dopadom na jednotlivé zložky životného prostredia a preto sa vplyvy na životné prostredie považujú za žiadne. Kvantifikáciu v tomto prípade Komisia nepovažuje za potrebnú, avšak vecné odôvodnenie nulového vplyvu by malo byť v doložke doplnené.
Vyhodnotenie pripomienky: 
Doložka vybraných vplyvov bola v bode 10 doplnená o informáciu k vplyvom na životné prostredie.
 
III. Záver: Stála pracovná komisia na posudzovanie vybraných vplyvov vyjadruje 


 nesúhlasné stanovisko

s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

